รมว.ศึกษาธิการ กล่าวว่า วันนี้ได้ติดตามข่าวความคืบหน้าเรื่องนี้อย่างใกล้ชิดตั้งแต่ช่วงเช้า และทราบว่าขณะนี้ยังหาเด็กทั้งหมดไม่เจอ ก็ยิ่งรู้สึกเป็นห่วงและกลุ้มใจแทนพ่อแม่ผู้ปกครอง ในส่วนของกระทรวงศึกษาธิการไม่ว่าจะเป็นสำนักงานคณะกรรมการการศึกษาขั้นพื้นฐาน (สพฐ.) และสำนักงานศึกษาธิการจังหวัดเชียงราย สำนักงานปลัดกระทรวงศึกษาธิการ ได้เฝ้าติดตามและร่วมมือในการค้นหาและช่วยเหลือในระดับพื้นที่อย่างเต็มที่ โดยได้มีการเตรียมที่จะให้การช่วยเหลือดูแลเด็กเมื่อหาตัวเจอแล้ว พร้อมมีการระดมทุนเพื่อเป็นค่าใช้จ่ายในการดูแลด้วย